বন্ধ পেট্রোল পাম্প। সেই সুযোগে উল্টো দিকেই রমরমিয়ে চলছে পেট্রোলের কালোবাজারি। ট্যাংরা এলাকার ক্রিস্টোফার রোডের সেই গোপন ঠেকেই হানা দিয়েছিলাম আমরা। চলুন দেখা যাক দিনের আলোয় প্রশাসনের নাকের ডগায় কেমন চলছে  ব্ল্যাকমার্কেটে পেট্রোলের ব্যবসা। ট্যাংরা এলাকার ক্রিস্টোফার রোড। চোখের সামনেই চলছে বেআইনি পেট্রোল ব্যবসা। কীভাবে ব্ল্যাক মার্কেটে চড়া দামে পেট্রোল বিকোচ্ছে? সামনেই রয়েছে পেট্রোল পাম্প। কিন্তু একমাসের ওপর বন্ধ। তাই একটু দুরেই ব্ল্যাকে রমরমিয়ে চলছে জ্বালানি তেলের বিকিকিনি।
 
২৪ ঘণ্টা ক্রেতা সেজেই পৌছে গিয়েছিল পেট্রোলের কালোবাজারি দেখতে। বাজারে লিটার পিছু পেট্রোলের দাম  দাম ৬৯.১২ পয়সা। এখানের দাম কত? কিন্তু বেশি দাম দিয়ে ক্রেতারাই বা ব্ল্যাকে পেট্রোল কেন কিনছেন? পেট্রোলের চাহিদা অনুযায়ী যোগান নেই। তাই বাধ্য হয়েই কালোবাজারের চোরাপথেই পা রাখতে বাধ্য হচ্ছেন ক্রেতারা। মিনিট খানেকের দূরত্বে ট্যাংরা থানা। পুলিসই বা চুপ কেন ?